open-index/open-wikipedia-markdown huggingface dataset:
Lankstinukas

**Lankstinukas** – tam tikro formato popieriaus lapas, kuris yra sulankstomas ir naudojamas informacijos pateikimui, reklamai ar kitoms paskirtims. Lankstinukai dažniausiai sulankstomi pagal 4 tipus. Jie gali būti naudojami įvairiose srityse, nuo verslo ir turizmo iki meno ir kultūros renginių reklamos.

Lankstinuko lankstymo tipai:
* V – Per vidurį lenktas lapas, turi vieną lenkimą.
* U – Pats populiariausias lankstymo būdas, turi du lenkimus, šoninės dalys yra sulenkiamos į vidurį.
* Z –  Turi du lenkimus, yra sulankstomas į Z raidės formą.
* W – Turi tris lenkimus, yra sulankstoma į W raidės formą (dar vadinama „armonika“).

Modernių lankstinukų istorija siekia XIX a. pabaigą ir XX a. pradžią. Pirmieji spausdiniai, kurie primena šiuolaikinius lankstinukus, atsirado kartu su spausdinimo technologijų plėtra. Šie ankstyvieji lankstinukai buvo dažniausiai skirti reklamai, viešojo transporto maršrutams ir pan.

Didelė pažanga lankstinukų gamyboje įvyko XX a. pradžioje. Šiuo metu spausdinimo technologijos buvo daug efektyvesnės ir galėjo gaminti aukštos kokybės spaudinius masinio naudojimo. Tai leido lankstinukams tapti populiariomis reklamos, turizmo informacijos sklaidos priemonėmis.

## Išnašos
Laima Lingytė

**Laima Lingytė** (g. 1954 m. balandžio 2 d. Kaune) – Lietuvos televizijos režisierė, žurnalistė.

## Biografija
1974 m. Vilniaus kultūros mokykloje įgijo choreografijos specialybę. 1990 m. baigė Vilniaus pedagoginį institutą (universitetą) – lietuvių kalbą ir literatūrą.

1974 m. pradėjo dirbti Lietuvos televizijoje režisieriaus asistente. Kuratoriais buvo režisieriai: Galina Dauguvietytė, Julija Adamkevičienė, Henrikas Kunavičius. Nuo 1991 m. kultūrinių, muzikinių, politinių laidų, dokumentinių filmų režisierė.  2015-07-09 kultūros ministro įsakymu L. Lingytei suteiktas meno kūrėjo statusas.

Priklauso Lietuvos žurnalistų sąjungai ir Nacionalinei žurnalistų kūrėjų asociacijai. 

## Kūryba
Sukūrė apie 30 vaizdo klipų su garsiais Lietuvos artistais, keli iš jų: Stasys Povilaitis, Viktoras Malinauskas, Aldona Stasilevičiūtė, Vladas Bagdonas, Birutė Petrikytė, Ona Valiukevičiūtė, „Žvaigždžių kvartetas“. Režisavo TV laidas, laidų ciklus: „Jaunystės tango“ (1990 m.), „Bijau rudens“, „Laiko paslaptis“, „Šoka „Sūkurys“, „Choreografinės miniatiūros“, „Muzikos pamokos“, „Muzikos istorijos“ (2004 m.), „Klasikos garsai“ (2007 m.), „Posūkiai su Viktoru Gerulaičiu“ (nuo 2012 iki 2014 m.). 

Valstybinių, tarptautinių renginių transliacijų TV režisierė: Pasaulio lietuvių dainų ir šokių šventės (nuo 1979 m.), „Neringos vasara Nidoje“ (1994 m.), „Velnio nuotaka“ – miuziklas (2003 m.), „Jūros šventė“ Klaipėdoje, Pasaulio ir Europos sportinių šokių čempionatai, Tarptautiniai sportinių šokių konkursai „Gintarinė pora“, „Baltijos gintarėliai“, „Ansamblių vakaras”, Eurovizijos nacionalinio turo transliacija (2001 m.), pramoginės muzikos festivaliai „Baltijos jaunystė“, „Palanga“ (2003 m.), „Palangos gaida“ (2003–2005 m.), „Druskininkų vasara“ (2006 m.), festivaliai – „Kauno dienos“, „Pažaislio festivalis“, NATO paradas Klaipėdoje, renginiai Nepriklausomybės aikštėje Sausio 13-osios aukoms atminti (2012, 2013 m.). 

## Filmografija
* Iš ilgesio ir pašaukimo...“ (1989 m.) 
* „Titas“ (1992 m.)

* „Gyvenimą kaip ilgesį nešu“ (1999 m.) 

* „Žuvėdros“ skrydis“ (2000 m.)

* „Scenos kunigaikštis“ (2001 m.) 

* „Skamp“ (2001 m.)

* „Scenos ginklanešys“ (2010 m.) 

* „Teatro mūzos belaisvis“ (2014 m.) 

* „Briliantinis tenoras“ (2015 m.)   

* „Odė Lietuvos baletui“ (2016 m.)
* „Čia gyva kultūra“ (2017 m.) 

* „Julija“ (2017 m.) 

* „Gyvenimo simfonijos sūkuryje. Juozas Domarkas“ (2018 m.) 

* „Einantis Pilies gatve“ (2019 m.) 

## Įvertinimai

*Sausio 13-osios atminimo medalis (2006 m.)

*Medalis „Už nuopelnus Vilniui ir tautai“ (2010 m.)

*Vinco Kudirkos premija (2017 m.)

* Medalis „Už nuopelnus žurnalistikai“ (2024 m.)

## Šaltiniai
Doves

**Doves** – anglų roko grupė iš Mančesterio, susiformavusi 1998 m. Ją sudaro dvyniai Jez (gitara, vokalas) ir Andy Williams (būgnai, vokalas) bei Jimi Goodwin (vokalas, bosinė gitara, gitara). „Doves“ nariai anksčiau grojo šokių muzikos grupėje „Sub Sub“.

Debiutinis grupės albumas „Lost Souls“ išleistas 2000 m. balandį. 2010 m. „Doves“ paskelbė apie kūrybinę pertrauką, per kurią Goodwin išleido solinį albumą „Odludek“, o Williams broliai įkūrė grupę „Black Rivers“. 2018 m. gruodį grupė paskelbė apie atsikūrimą ir naujas koncertų datas. 2024 m. duomenimis, „Doves“ yra išleidę penkis studijinius albumus, iš kurių naujausiasis, „The Universal Want“, išleistas 2020 m. rugsėjį.

## Grupės nariai
* Jez Williams – gitara, vokalas, perkusija, elektronikos programavimas
* Jimi Goodwin – vokalas, bosinė gitara, akustinė gitara, elektronika, būgnai
* Andy Williams – būgnai, vokalas, perkusija, lūpinė armonikėlė, klavišiniai, elektronika

**Koncertinė grupė**
* Martin Rebelski – klavišiniai

## Diskografija
**Studijiniai albumai**
* *Lost Souls* (2000)
* *The Last Broadcast* (2002)
* *Some Cities* (2005)
* *Kingdom of Rust* (2009)
* *[[The Universal Want]]* (2020)

## Šaltiniai

## Nuorodos
* 
*
The Universal Want

**The Universal Want** – penktasis britų roko grupės „Doves“ studijinis albumas, išleistas 2020 m. rugsėjo 11 d. Tai – pirmasis grupės albumas per vienuoliką metų, nuo 2009 m. išleisto „Kingdom of Rust“ bei pirmasis, išleistas po atsikūrimo. Jam pristatyti išleisti trys singlai: „Carousels“, „Prisoners“ ir „Cathedrals of the Mind“.

Albumas susilaukė teigiamų kritikų įvertinimų ir buvo komerciškai sėkmingas, debiutuojant pirmojoje Jungtinės Karalystės albumų reitingo vietoje ir tampant trečiuoju grupės įrašu, pasiekusiu šią viršūnę.

## Dainų sąrašas

## Išnašos
Kostas Sloukas

**Konstantinas (Kostas) Slukas** (, g. 1990 m. sausio 15 d.) – Graikijos krepšininkas, rungtyniaujantis įžaidėjo arba atakuojančio gynėjo pozicijoje.

Sportavo Salonikų krepšinio jaunimo komandose – „Aleksandro Didžiojo“, „Mandulido“. 2008 m. pasirašė kontraktą su |Pirėjo „Olympiakos“, 2009 m. debiutavo Eurolygoje. 2010–2011 m. sezone skolintas Salonikų „Aris“ klubui. Grįžęs į „Olympiakos“ dusyk laimėjo Eurolygą (2012, 2013 m.) ir kartą užėmė antrą vietą (2015 m.). Vėliau pasirašė 3 metų kontraktą su Stambulo „Fenerbahçe“, 2016, 2017 ir 2018 m. žaidė Eurolygos finaluose (laimėjo 2017 m.). Vėliau pratęsė kontraktą iki 2020 m., 2019 m. pateko į Eurolygos simbolinę pirmąją komandą. Po to grįžo į „Olympiakos“, su kuriuo 2023 m. pasiekė Eurolygos finalą. Kitą sezoną perėjo į principinių priešininkų, Atėnų „Panathinaikos“ pusę, tapo komandos kapitonu ir jau pirmąjį sezoną laimėjo Eurolygą ir tapo finalo ketverto MVP.

Su Graikijos rinktine dalyvavo 5 Europos, 2 pasaulio čempionatuose.

## Laimėjimai
* Eurolyga: 2012, 2013, 2017, 2024 m.
* Eurolygos finalo ketverto MVP: 2024 m.
* Europos krepšinio čempionatas:  3 vieta (2025 m.)
* FIBA tarpžemyninė taurė: 2013 m.
* Graikijos krepšinio lyga: 2012, 2015, 2022, 2023, 2024 m.
* Graikijos krepšinio taurė: 2010, 2022, 2023, 2025, 2026 m.
* Graikijos krepšinio supertaurė: 2022 m.
* Turkijos krepšinio lyga: 2016, 2017, 2018 m.
* Turkijos krepšinio taurė: 2016, 2019, 2020 m.
* Turkijos Prezidento taurė: 2016, 2017 m.
* Europos U-18 čempionatas: sidabras – 2007 m.
* Pasaulio U-19 čempionatas: sidabras – 2009 m.
* Europos U-20 čempionatas: auksas – 2009 m., sidabras – 2010 m.

## Šaltiniai
Goats Head Soup

**Goats Head Soup** – vienuoliktasis britų roko grupės „The Rolling Stones“ studijinis albumas, išleistas 1973 m. rugpjūčio 31 d. Tai – paskutinis grupės įrašas, kurį prodiusavo Jimmy Miller, dirbęs su grupe nuo 1968 m. išleisto albumo „Beggars Banquet“. Taip pat, grupės bosistas Bill Wyman groja vos trejose dainose. Singlas „Angie“ susilaukė didelio populiarumo, pasiekiant pirmąją vietą JAV ir penktąją Jungtinės Karalystės singlų reitinguose.

Nors vos išleistas „Goats Head Soup“ susilaukė vidutiniškų kritikų įvertinimų ir yra laikomas grupės kūrybinio nuosmukio pradžia, šiuo metu albumas vis dažniau įvertinamas teigiamai. Albumas pasiekė pirmąsias Jungtinės Karalystės ir JAV reitingų vietas, taip pat ir aukštas vietas daugelio kitų šalių reitinguose.

2020 m. rugsėjį albumas buvo perleistas su papildomomis dainomis. Naujoji versija taip pat pasiekė pirmąją Jungtinės Karalystės albumų reitingo vietą.

## Dainų sąrašas
### Pirmasis leidimas (1973 m.)

### Papildytas leidimas (2020 m.)

## Kūrybinė grupė
**The Rolling Stones**
* Mick Jagger – vokalas , pritariamasis vokalas , elektrinė ritminė gitara , lūpinė armonikėlė , pianinas 
* Keith Richards – elektrinė gitara ir pritariamasis vokalas , bosinė gitara , akustinė gitara , vokalas 
* Mick Taylor – elektrinė gitara , pritariamasis vokalas , bosinė gitara , akustinė gitara 
* Bill Wyman – bosinė gitara 
* Charlie Watts – būgnai 

**Papildomi muzikantai**
* Nicky Hopkins – pianinas 
* Billy Preston – klavinetas , pianinas 
* Ian Stewart – pianinas 
* Bobby Keys – tenorinis saksofonas , baritoninis saksofonas 
* Jim Horn – alto saksofonas , fleita 
* Chuck Findley – trimitas 
* Jim Price – pučiamųjų instrumentų aranžuotės 
* Nicky Harrison – styginių instrumentų aranžuotės 
* Anthony "Rebop" Kwaku Baah – perkusija 
* Pascal (Nicholas Pascal Raicevic) – perkusija 
* Jimmy Miller – perkusija 

**Techninis personalas**
* Andy Johns – garso inžinerija, garso suvedimas
* Carlton Lee – garso inžinerijos pagalba
* Howard Kilgour – garso inžinerijos pagalba
* Doug Bennett – garso inžinerijos pagalba
* David Bailey – albumo viršelio dizainas, fotografijos

## Išnašos
Skardžiukas

**Skardžiukas** – upelis Lietuvos šiaurėje, Kupiškio rajone, Subačiaus seniūnijoje; Viešintos kairysis intakas. Prasideda pamiškėje prie Bražiškių II kaimo, teka daugiausia Radutiškio ir Ilčiūnų miškais vakarų ir šiaurės kryptimis, žemupyje – pamiškėmis ir sodybų pakraščiais; įteka į Viešintą 6,5 km nuo jos žiočių, ties Subačiumi. Visa upelio vaga sureguliuota.

Gyvenvietės ties Skardžiuku: Bražiškiai II, Vėveliškis, Smėlinka, Paviešintys.

Upėvardis kilęs nuo žodžio *skardis*, *skardžius* – „status krantas, stati atkalnė”.

## Šaltiniai
FK Ąžuolas Panevėžys

**Panevėžio „Ąžuolas“** – Lietuvos futbolo klubas iš Panevėžio, registruotas Dembavos kaime.

## Istorija

„Ąžuolo“ futbolo klubas iš Panevėžio žinomas maždaug nuo 1960 m. prie „Ąžuolo“ kombinato. XX a. pabaigoje jis iširo, vėliau apie 2000 m. buvo atkurtas. Po kurio laiko jis vėl iširo.

## Šaltiniai
FK Dyve United

**Utenos „Dyve United“** – Lietuvos futbolo klubas iš Utenos.

## Istorija

Klubas įkurtas 2011 m. Jis daugiausia dalyvauja mažojo futbolo pirmenybėse, salės futbolo, Utenos apskrities mėgėjų turnyruose.

## Šaltiniai

## Nuorodos
* Facebook.com
Labas rytas, širdgėla

**Labas rytas, širdgėla** () – 2008 m. režisierės Anna Negri sukurtas pseudo dokumentinis mažo biudžeto filmas, demonstruotas Sundance kino festivalyje.

## Turinys

Džovanis ir Liučija – aktorius ir redaktorė, kartu auginantys sūnų. Džordžas ir Erosas – du operatoriai, kuriantys dokumentinį filmą apie nesaugumą ir šiuolaikinio laikmečio sunkumus, o Džovanis ir Liučija – pagrindiniai filmo herojai. Juostos kūrimas staiga pasisuka netikėta linkme, kai Džovanis nusprendžia išeiti iš namų, tačiau filmo kūrėjai nusprendžia toliau filmuoti abu herojus, stebėdami jų santykių virsmą bei nelauktas peripetijas.

## Pagrindiniai aktoriai
: *Aktorius – vaidmuo*
* Alba Rohrwacher – Liučija
* Marco Foschi – Džovanis
* Valentina Lodovini – Mikela
* Stefano Fresi – Džordžas
* Alessandro Averone – Erosas 

## Pagrindiniai apdovanojimai
* Nastro d'argento (nominacija) – geriausia aktorė (A. Rohrwacher), geriausias garsas, geriausias montažas, geriausia daina, geriausia originali istorija
* Sundance kino festivalis (nominacija) – geriausia drama
* Ciak d'oro (nominacija) – geriausia antrojo plano aktorė (V. Lodovini)

## Šaltiniai
Geros merginos (filmas)

**Geros merginos** () – 2019 m. sukurta veiksmo komedija. Juostos pagrindas – reali praėjusio amžiaus pabaigos istorija, įvykusi Prancūzijoje, kuomet 5 moterys 1989–1992 m. įvykdė keletą ginkluotų apiplėšimų.

## Turinys

1981 m. Keturios bedarbės moterys, nusivylusios gyvenimu, bet kokiomis priemonėmis nori jį pakeisti. Ana viena išlaiko du vaikus ir uždarbiauja valydama namus, Marija nuolat kenčia vyro smurtą, o seserys Katerina ir Čika svajoja apie studijas Romoje ir išvykimą į Angliją. Nusprendusios, kad nebeturi ką prarasti, moterys nusprendžia apiplėšti banką. Jos persirengia vyriškais drabužiais ir sėkmingai įvykdo nusikaltimą, supainiodamos policiją ir liudininkus. Netrukus Anos klientu tampa kaimynystėje apsigyvenęs komisaras Morandis, kaip tik tiriantis banko apiplėšimą.

## Pagrindiniai aktoriai
: *Aktorius – vaidmuo*
* Ambra Angiolini – Ana
* Ilenia Pastorelli – Frančeska
* Serena Rossi – Marija
* Silvia D'Amico – Katerina
* Stefania Sandrelli – Liučija
* Luca Argentero – komisaras Morandis

## Apdovanojimai
* Nastro d'argento (nominacija) – geriausias aktorius (L. Argentero), geriausia komedijos aktorė (S. Rossi)

## Šaltiniai
Suimkite mane

**Suimkite mane** () – 2013 m. Prancūzijoje sukurtas trileris.

## Turinys

Į policijos skyrių ateina moteris, kuri pareiškia norinti prisipažinti dėl seniai įvykdyto nusikaltimo. Prieš 10 metų ji išstūmė savo vyrą iš balkono, o įvykis buvo pripažintas kaip nelaimingas atsitikimas. Dabar ji nori išpirkti savo kaltę ir prisipažinti. Parodymus fiksuojanti leitenantė Pontuaz palaipsniui gilinasi į moters istoriją, kad ši įvykdė nusikaltimą neapsikentusi eilę metų trukusio vyro smurto bei priekabiavimo. Policininkė bando atkalbėti moterį duoti parodymus, nes nusikaltimas seniai laikomas ištirtu, o supratusi, kad vidurnaktį sueis lygiai 10 metų nuo įvykio ir įsigalios senaties terminas, mėgina vilkinti parodymų patvirtinimo procedūrą.

## Pagrindiniai aktoriai
: *Aktorius – vaidmuo*
* Sophie Marceau – kaltinamoji 
* Miou-Miou – leitenantė Pontuaz 
* Marc Barbe – Džimis
* Valerie Bodson – Madeleinė
* Julie Maes – Brigita
* Yann Ebonge

## Apdovanojimai
* Lumiere apdovanojimas (nominacija) – geriausias scenarijus

## Šaltiniai
Nužudyk mane švelniai

**Nužudyk mane švelniai** () – 2002 m. sukurtas erotinis trileris. Juostą režisavo Chen Kaige ir tai vienintelis jo darbas anglų kalba. Interneto svetainės Rotten Tomatoes kritikų nuomone, filmas įvertintas 0% teigiamų atsiliepimų (ir 40% teigiamų žiūrovų atsiliepimų).

## Turinys

Jauna amerikietė Alisa jau kurį laiką gyvena Londone, turi gerą darbą ir vaikiną. Netikėta pažintis gatvėje su nepažįstamu patraukliu vyru greitai virsta aistringu romanu. Apakinta aistros, Alisa palieka savo vaikiną ir persikrausto pas naująjį nepažįstamąjį, alpinistą Adamą Talį. Netrukus jiedu susituokia, tačiau greitai Alisa pradeda gauti laiškus su užuominomis apie Adamo praeitį ir ryšius su kitomis moterimis. Pradėjusi gilintis, ji suvokia, kad naujasis jos vyras – maniakas, nužudęs ne vieną su juo buvusią moterį.

## Pagrindiniai aktoriai
: *Aktorius – vaidmuo*
* Heather Graham – Alisa
* Joseph Fiennes – Adamas Talis
* Natascha McElhone – Debora
* Ulrich Thomsen – Klausas
* Amy Robbins – Silvija
* Ian Hart – policininkas 

## Šaltiniai
Joabas

**Joabas** () – Senojo Testamento personažas, karaliaus Dovydo giminaitis, buvęs jo kariuomenės vadu. Anot 1 Metraščių knygos 2, 15–16, buvo Dovydo sesers Cerujos sūnus.

Biblijoje Joabas apibūdinamas kaip bebaimis, bet karšto būdo vyras. Jis padėjo Dovydui tapti visų Izraelio genčių karaliumi ir liko ištikimas Dovydui, kai prieš jį sukilo Abšalomas, tačiau į Dovydo valdymo pabaigą parėmė Adonijo maištą. Mirus tėvui Dovydui, karalius Saliamonas įsakė Joabą nubausti mirtimi už dalyvavimą maište ir Abnerio bei Amasos, dviejų kariuomenės vadų, nužudymą.

## Išnašos
Krasnojė prie Volgos

**Krasnojė prie Volgos** () – miesto tipo gyvenvietė Rusijoje, Kostromos srityje, 35 km į pietryčius nuo Kostromos, Volgos kairiajame krante. Keliai į Kostromą, Golcovką. Garsėja kaip juvelyrikos centras (gaminami papuošalai, ritualiniai reikmenys). Yra juvelyrikos pramonės muziejus, meninio metalo apdirbimo mokykla (nuo 1907 m.).

## Istorija
Krasnojė prie Volgos minimas nuo 1569 m., tada priklausė Borisui Godunovui. XIX a. pr. priklausė didikams Viazemskiams. Amžiaus pabaigoje suklestėjo kaip juvelyrikos pramonės centras. 1929 m. tapo Krasnoselsko rajono centru, 1957 m. – miesto tipo gyvenviete.

## Šaltiniai
Krasnozavodskas

**Krasnozavodskas** () – miestas Rusijoje, Maskvos srityje, 88 km į šiaurės rytus nuo Maskvos, 15 km į šiaurę nuo Sergijev Posado, prie Kunios upės (keliose vietose užtvenkta). Didelis chemijos pramonės centras (gamina ginklų patronus, pirotechniką).

## Istorija
1916 m. prie ginkluotės gamyklos įkurta miesto tipo gyvenvietė (vadinta Gamyklos Nr. 11 Gyvenvietė, Vozroždenijė, Lesnojus ir kt.). 1940 m. suteiktas miesto statusas ir Krasnozavodsko pavadinimas.

2000 m. naujas Kransozavodsko kvartalas Novostrojka atskirtas ir tapo savarankišku miestu Peresvetu.

## Šaltiniai
Raudonosios Armijos sąsiauris

**Raudonosios Armijos sąsiauris** () – Arkties vandenyno sąsiauris, besidriekiantis tarp dviejų Šiaurinės Žemės salų – Komjaunuolio ir Spalio Revoliucijos. Jungia Karos ir Laptevų jūras. Vakarinėje dalyje Pionieriaus sala atskiria atšaką – Jaunąjį sąsiaurį. Ilgis 144 km, mažiausias plotis – 3 km. Gylis rytuose apie 50 m, vakaruose – virš 200 m. Ištisus metus dengiamas ledo.

Sąsiaurį 1931 m. atrado G. Ušakovo ekspedicija.

## Šaltiniai
Krasnokamskas

**Krasnokamskas** () – miestas Rusijos vakaruose, Permės krašte, 34 km į šiaurės vakarus nuo Permės, Kamos dešiniajame krante; rajono centras. Į miestą ateina Permės–Kirovo geležinkelio ruožo atšaka, praeina Permės–Iževsko plentas. Naftos perdirbimas, žaislų gamyba, plaušienos ir popieriaus, mašinų, chemijos, statybinių medžiagų, maisto (mėsos) pramonė. Veikia kraštotyros muziejus.

## Istorija
Gyvenvietė pradėjo kurtis 1929 m., statant popieriaus ir celiuliozės kombinatą. 1933–1936 m. prie Krasnokamsko rasta ir pradėta siurbti nafta. Miesto teisės suteiktos 1938 m.

## Šaltiniai
Oskilo tvenkinys

**Oskilo tvenkinys** arba **Oskolo tvenkinys** (, ), iki 2016 m. – **Krasnyj Oskolo tvenkinys, Červonyj Oskilo tvenkinys** () – tvenkinys šiaurės rytų Ukrainoje, daugiausia Charkovo (nedidelė dalis – Donecko) srityje; sudarytas 1958 m. užtvenkus Oskolo upę (Šiaurinio Doneco intakas) ties Oskilo (seniau vadintas Krasnyj Oskolu ar Červonyj Oskilu) kaimu. Ilgis 125 km, plotis iki 4 km. Metinė vandens lygio svyravimų amplitudė siekia 7 m.

Patenka į Šiaurinio Doneco–Donbaso kanalo sistemą. Vanduo naudojamas buitinėms reikmėms, drėkinimui, energetikai, vykdoma žvejyba.

2022 m., Rusijos–Ukrainos karo metu, Rusijos kariuomenė sugriovė užtvankos dambą, tvenkinys nuseko.

## Šaltiniai
Vinícius Júnior

**Vinisijus Žozė Paišaunas de Oliveira Žunioras** (*Vinícius José Paixão de Oliveira Júnior*, g. 2000 m. liepos 12 d. San Gonsale) – Brazilijos futbolininkas, vingeris. Atstovauja Real Madrid CF klubui.

## Karjera

### Flamengo

Vinisijus debiutavo „Flamengo“ gretose 2017 m. gegužės 13 d. Brazilijos ''Série A'' čempionate 1:1 lygiosiomis su Atlético Mineiro.

2017 m. rugpjūčio 10 d. Vinisijus įmušė pirmąjį įvartį savo karjeroje Pietų Amerikos taurės antrojo etapo antrose rungtynėse.

Rugpjūčio 19 d. jis įmušė savo pirmuosius įvarčius Brazilijos čempionate.

### Real Madrid

2017 m. gegužės 23 d. pasirašė sutartį su Madrido „Real“ klubu. Debiutavo rugsėjo 29 d., prieš Madrido „Atlético“ klubą.

Pirmąjį įvartį įmušė lapkričio 3 d., kai buvo sužaista 2-0 prieš Valjadolido „Real“ klubą.

2019 m. gruodžio 11 d. įmušė savo pirmąjį įvartį UEFA Čempionų Lygoje, kai buvo sužaista 3:1 prieš „Club Brugge“.

2022 m. gegužės 28 d. įmušė įvartį UEFA Čempionų Lygos finale, kurio dėka laimėjo 1:0 prieš „Liverpool FC“.

2023 m. spalio 31 d. pranešta, kad pratęsė sutartį su „Real“ iki 2027 m. birželio 30 d.

## Tarptautinė karjera

2019 m. vasario 28 d. pirmą kartą pakviestas į Brazilijos rinktinę.

2021 m. birželio 9 d. Vinisijus įtrauktas į rinktinės sudėtį Copa América čempionatui.

2022 m. debiutavo FIFA pasaulio taurės čempionate, 2022 m. gruodžio 5 d. įmušė pirmąjį savo įvartį.

### Dalyvavimas čempionatuose

|}

## Laimėjimai

;Real Madrid

* La Liga: 2019-20, 2021-22 m.
* Copa del Rey: 2022-23 m.
* Supercopa de España: 2019-20, 2021-22, 2023-24 m.
* UEFA Čempionų Lyga: 2021-22 m.
* UEFA Supertaurė: 2022 m.
* FIFA pasaulio futbolo klubų taurė: 2018, 2022 m.

;Asmeniniai

* San Paulo jaunimo taurės geriausias kairiojo krašto puolėjas: 2017 m.
* Pietų Amerikos U-17 čempionato geriausias žaidėjas: 2017 m.
* La Liga mėnesio žaidėjas: 2021 m. lapkritis, 2024 m. kovas
* Jaunasis UEFA Čempionų Lygos sezono žaidėjas: 2021–2022 m.
* FIFA pasaulio futbolo klubų taurės auksinis kamuolys: 2022 m.
* Sókrato apdovanojimas: 2023 m.

## Išnašos

## Nuorodos
* 
*
Arapa

**Arapa** (, ) – ežeras pietryčių Peru, Puno departamente, 40 km į šiaurės rytus nuo Chuljakos, prie šiaurinio Titikakos ežero galo. Ilgis iš vakarų į rytus 32 km, plotis iki 11 km. Vakarinėje dalyje yra sala.

Pakrantės apaugusios kaliforniniais meldais (*Schoenoplectus californicus*). Žvejyba (dantkarpiai *Orestias ispi, Orestias agassizii, Orestias luteus*, vaivorykštiniai upėtakiai ir kt.).

Pagrindinės pakrančių gyvenvietės – Arapa, Čupa.

## Šaltiniai
Marijos tyla

**Marijos tyla** () – 2024 m. Latvijos ir Lietuvos istorinė drama, kurią režisavo Dāvis Sīmanis. Vaidina Olga Šepicka, Artūrs Skrastiņš, Ģirts Ķesteris, Inese Kučinska ir Vilis Daudziņš. Filme pasakojama apie garsią tarpukario Latvijos aktorę Mariją Leiko, kuri išvyksta į Sovietų Sąjungą rūpintis savo anūke, bet 1938 m. tampa J. Stalino Didžiojo valymo auka.

Tai Latvijos kino studijos „Mistrus Media“ ir Lietuvos kino studijos „Broom Films“ bendros gamybos filmas.

Filmo pasaulinė premjera įvyko 2024 m. vasario 18 d. 74-ajame Tarptautiniame Berlyno kino festivalyje. Lietuvos kino teatruose pasirodė balandžio 19 d.

## Vaidmenys
: *Aktorius – veikėjas*
* Olga Šepicka – *[[Marija Leiko]]*
* Artūrs Skrastiņš – *[[Jēkabs Peterss]]*
* Ģirts Ķesteris – *[[Leonīds Zakovskis]]*
* Inese Kučinska – *[[Anna Lāce]]*
* Vilis Daudziņš – *Osvalds Glāznieks*
## Nuorodos
* 
* 
* 
## Išnašos
RK4718

**RK4718** – rajoninis kelias Elektrėnų savivaldybėje, jungiantis Semeliškes ir Žiežmarius. Kelias yra 21 km ilgio, prasideda ties  krašto keliu, taip pat eina per Žuvyčius, Jagėlonis ir Mūro Strėvininkus.

2023 m. išasfaltuota 8 km šio kelio dalis nuo Semeliškių iki Jagėlonių.

## Išnašos
Nines

**Kortnis Leonas Frekletonas** (*Courtney Leon Freckleton*, g. 1990 m. sausio 7 d.), geriau žinomas savo sceniniu slapyvardžiu ***Nines*** – anglų reperis iš Londono. Savo karjerą pradėjo 2007 m., o debiutinį dainų rinkinį „From Church Rd to Hollywood“ išleido 2012 m. spalį. Debiutinis studijinis atlikėjo albumas „One Foot Out“ išleistas 2017 m. vasarį. 2024 m. duomenimis, Nines yra išleidęs šešis studijinius albumus, iš kurių naujausiasis, „Quit While You're Ahead“, išleistas 2024 m. rugsėjį.

## Diskografija
**Studijiniai albumai**
* *One Foot Out* (2017)
* *Crop Circle* (2018)
* *[[Crabs in a Bucket]]* (2020)
* *Crop Circle 2* (2023)
* *Crop Circle 3* (2023)
* *Quit While You're Ahead* (2024)

**Dainų rinkiniai**
* *From Church Rd to Hollywood* (2012)
* *Gone Till November* (2013)
* *Loyal to the Soil* (2014)
* *One Foot In* (2015)

## Išnašos

## Nuorodos
*
Dark Matter

**Dark Matter** – dvyliktasis amerikiečių roko grupės „Pearl Jam“ studijinis albumas, išleistas 2024 m. balandžio 19 d. Tai – pirmasis grupės įrašas, kuriame groja koncertinis ir studijinis grupės narys Josh Klinghoffer. Albumui pristatyti išleisti trys singlai: „Dark Matter“, „Running“ ir „Wreckage“.

Albumas susilaukė teigiamų kritikų įvertinimų ir buvo komerciškai sėkmingas, pasiekiant aukštas daugelio reitingų vietas, tarp jų – ir antrąją Jungtinėje Karalystėje.

## Dainų sąrašas

## Kūrybinė grupė
**Pearl Jam**
* Eddie Vedder&nbsp;– vokalas, pritariamasis vokalas, gitara, pianinas
* Mike McCready&nbsp;– gitara, pianinas
* Stone Gossard&nbsp;– gitara
* Jeff Ament&nbsp;– bosinė gitara, gitara, baritoninė gitara
* Matt Cameron&nbsp;– būgnai, perkusija

**Additional musicians**
* Andrew Watt&nbsp;– gitara, pianinas, klavišiniai
* Josh Klinghoffer&nbsp;– pianinas, klavišiniai, gitara

**Techninis personalas**
* Bryce Bordone&nbsp;– garos suvedimo inžinerija, garso suvedimo pagalba
* John Burton&nbsp;– papildoma garso inžinerija
* Matt Colton&nbsp;– garso dizainas
* Chelsea Fodero&nbsp;– produkcijos koordinavimas
* Serban Ghenea&nbsp;– garos suvedimas
* Paul LaMalfa&nbsp;– garso suvedimas
* Marco Sonzini&nbsp;– garso suvedimas
* Tommy Turner&nbsp;– garso suvedimo pagalba
* Marc VanGool&nbsp;– gitarų technikas, studijos pagalba
* Andrew Watt&nbsp;– prodiusavimas
* Gregg White&nbsp;– garso suvedimo pagalba

## Šaltiniai
Crabs in a Bucket

**Crabs in a Bucket** – trečiasis anglų reperio Nines studijinis albumas, išleistas 2020 m. rugpjūčio 28 d. Jam pristatyti išleisti du singlai: „Clout“ ir „Airplane Mode“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 13 tūkstančių kopijų ir jis debiutavo pirmojoje albumų reitingo vietoje, tampant pirmuoju atlikėjo įrašu, pasiekusiu šią viršūnę. 2023 m. sauisio mėnesio duomenimis, Jungtinėje Karalystėje pardutoa per 100 tūkstančių albumo kopijų ir jis tapęs auksiniu.

## Dainų sąrašas

## Kūrybinė grupė
* Nines – vokalas
* Frank „Maestro“ Yamoah - garso inžinerija
* Adam Lunn – garso inžinerija, garso suvedimas
* Jay Reynolds – garso suvedimas (visos dainos, išskyrus 1), papildomas prodiusavimas (6)
* Christopher Hewitt – garso suvedimo pagalba (visos dainos, išskyrus 1), vokalo inžinerija (11)
* Kevin Tuffy - garso dizainas

## Išnašos
Guruvajūras

**Guruvajūras** (, ) – miestas pietų Indijoje, Keraloje, 20 km į šiaurės vakarus nuo Trisūro. Svarbus Keralos religinis centras – čia stovi Krišnai skirta Guruvajūro šventykla. Joje kasmet vyksta kūtijatam dramos festivaliai, kurių metų vaizduojami Krišnos gyvenimo siužetai (Krišnanatam). Taip pat tai svarbus Karanatkos stiliaus muzikos centras (vyksta Čembai Sangytolsavam festivalis).

Veikia hinduistų Šri Krišnos ir katalikų Mažosios Gėlelės koledžai. Apylinkėse yra Punatūrkotos rūmai su dramblių zoologijos sodu.

## Šaltiniai
A Celebration of Endings

**A Celebration of Endings** – aštuntasis škotų alternatyviojo roko grupės „Biffy Clyro“ studijinis albumas, išleistas 2020 m. rugpjūčio 14 d. Pirmiausia buvo numatyta įrašą išleisti gegužės 15 d., tačiau dėl vykstančios COVID-19 pandemijos buvo nukeltas į rugpjūtį. Jam pristatyti išleisti šeši singlai: „Instant History“, „End Of“, „Tiny Indoor Fireworks“, „Weird Leisure“, „Space“ ir „Cop Syrup“.

Albumas susilaukė teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 26 tūkstančiai kopijų ir „A Celebration of Endings“ debiutavo pirmojoje albumų reitingo vietoje, tapdamas trečiuoju grupės įrašu, pasiekusiu šią viršūnę.

## Dainų sąrašas

## Kūrybinė grupė
**Biffy Clyro**
* Simon Neil – vokalas, gitara
* James Johnston – bosinė gitara, pritariamasis vokalas
* Ben Johnston – būgnai, pritariamasis vokalas, perkusija

**Papildomi muzikantai**
* Zac Rae – klavišiniai
* Steve Mac – klavišiniai
* Rob Mathes – styginių instrumentų aranžuotės ir dirigavimas
* Jenny Nendick – dirigavimas
* Jackie Shave – koncertmeisteris (pirmasis smuikas)
* Magnus Johnston – smuikas
* Perry Montague-Mason – smuikas
* Patrick Kiernan – smuikas
* Pete Hanson – smuikas
* Natalia Bonner – smuikas
* Cathy Thompson – smuikas
* Debbie Widdup – smuikas
* Jonathan Evans-Jones – smuikas
* Chris Tombling – smuikas
* Bruce White – altas
* Peter Lale – altas
* Rachel Roberts – altas
* Caroline Dearley – violončelė
* Ian Burdge – violončelė
* Jonathan Williams – violončelė
* Caroline Dearley – violončelė

**Prodiusavimas**
* Rich Costey – prodiusavimas, garso suvedimas
* Steve Mac – prodiusavimas
* James Rushent – papildomas prodiusavimas
* Chris Laws – papildomas elektronikos programavimas ir garso inžinerija
* Joe La Porta – garso dizainas
* Jonathan Allen – styginių instrumentų įrašymas
* Paul Pritchard – styginių instrumentų įrašymo pagalba
* Neil Dawes – styginių instrumentų įrašymo pagalba
* KT Pipal – garso inžinerija
* Mario Borgatta – garso inžinerija
* Wesley M. Seidman – garso inžinerija
* Cecil Barlett – garso inžinerija
* Dann Pursey – garso inžinerija
* Koby Merman – papildoma garso suvedimo inžinerija, skaitmeninis redagavimas
* Dalton Ricks – additional mix garso inžinerija
* Ross Newbauer – additional mix garso inžinerija

**Dizainas**
* Thomas Robson – viršelis
* Simon Neil – viršelis, meninė kryptis
* Richard Welland – meninė kryptis
* Ash Reynolds – fotografijos

## Išnašos
Imploding the Mirage

**Imploding the Mirage** – šeštasis amerikiečių roko grupės „The Killers“ studijinis albumas, išleistas 2020 m. rugpjūčio 21 d. Jam pristatyti išleisti trys singlai: „Caution“, „My Own Soul's Warning“ ir „Dying Breed“.

Albumas susilaukė daugiausia teigiamų kritikų įvertinimų ir buv o komerciškai sėkmingas visame pasaulyje. Per pirmąją savaitę JAV parduota per 37 tūkstančiai kopijų ir jis debiutavo aštuntojoje „Billboard 200“ reitingo vietoje. Jungtinėje Karalystėje per pirmąją savaitę parduota per 50 tūkstančių kopijų, debiutuojant pirmojoje albumų reitingo vietoje ir tampant šeštuoju grupės įrašu, pasiekusiu šią viršūnę. Lietuvoje „Imploding the Mirage“ pasiekė 97–ąją reitingo vietą.

## Dainų sąrašas
Visas dainas prodiusavo Jonathan Rado ir Shawn Everett, išskyrus, kur išskirta.

## Kūrybinė grupė
**The Killers**
* Brandon Flowers – vokalas ; sintezatorius ; vargonai ; metalofonas ; marimbos sintezatorius ; gita 
* Ronnie Vannucci Jr. – būgnai ; perkusija ; gitara ; timpanas ; marimba 
* Mark Stoermer – gitara ; bosinė gitara ; E-Bow ; Fender Bass VI 

**Papildomi muzikantai**

* Bobby Lee Parker – gitara 
* Jonathan Rado – bosinė gitara ; vargonai, violončelė ; gitara ; styginių instrumentų sintezatorius ; pianinas ; slankiojama gitara ; akustika ; E-Bow ; lūpinė armonikėlė ; dvylikastygė gitara ; celesta ; akustinė gitara ; sintezatorius ; dronai ; emuliatoriai, pučiamiejni instrumentai, dūdmaišis ; Fairlight ; bosinė gitara ; Linn ; marimba, vibrafonas 
* Rob Moose – styginiai instrumentai 
* Roger Joseph Manning Jr. – klavišiniai 
* Brian D'Addario – akustinė gitara 
* Shawn Everett – elektronikos programavimas ; dronai ; emuliatorius 
* Natalie Mering – vokalas ; pritariamasis vokalas 
* Adam Granduciel – klavišiniai, efektų manipuliacijos 
* Lindsey Buckingham – gitara 
* Blake Mills – gitara, bosinė gitara, Fender Bass VI 
* Lucius – pritariamasis vokalas 
* k.d. lang – vokalas 
* Drew Erickson – pianinas ; styginiai instrumentai 
* Stuart Price – sintezatoriuss, gitara, bosinė gitara 
* Benji Lysaght – gitara 
* Ariel Rechtshaid – gitara, bosinė gitara, Linn 
* Tommy King – sintezatorius, Pano fleita 

**Techninis personalas**

* Jonathan Rado – prodiusavimas 
* Shawn Everett – prodiusavimas, įrašymas, garso suvedimas 
* Ivan Wayman – garso inžinerija 
* Robert Root – garso inžinerija 
* Ariel Rechtshaid – garso suvedimas ; prodiusavimas 
* Dave Shiffman – garso suvedimas 
* Flood – garso suvedimas 
* Stuart Price – prodiusavimas 
* Alan Moulder – garso suvedimas 
* Emily Lazar – garso dizainas 

**Dizainas**
* Brandon Flowers – meninė kryptis
* Joe Spix – meninė kryptis, dizainas
* Sandy Brummels – meninė kryptis
* Thomas Blackshear II – tapyba

## Išnašos
Halebidas

**Halebidas** arba **Halebidu** (, , ) – miestelis pietvakarių Indijoje, Karnatakoje, 130 km į rytus nuo Mangaloro. Mieste yra keletas Hoisalų laikotarpiu sudarytų tvenkinių.

XI–XIV a. Halebidas buvo viena iš Hoisalų karalystės sostinių. Mieste išlikę pavyzdinės Hoisalų architektūros – svarbiausias objektas yra XII a. Šivai skirta Hoisalešvaros šventykla (pasaulio paveldo objektas). Taip pat yra džainų šventyklų ansamblis, Šivai skirta Kedarešvaros šventykla, XII a. laiptuotasis šulinys, Nagarešvaros archeologinė vietovė. Be to, apylinkėse gausu kitų vertingų Hoisalų ir Vesalų stiliaus hinduistinių bei džainų šventyklų.

Halebidas (tuo metu vadintas **Dvarasamudra**) XI–XIV a. buvo svarbus religinis, politinis, kultūrinis Pietų Indijos centras. XIV a. miestą pradėjo puldinėti Delio sultonatas kol galop sugriovė.


Jain Temple at Halebidu.jpg|Džainų šventykla
Kedareshwara Temple, Halebidu.jpg|Kedarešvaros šventykla
Decorated outer walls Hoysaleswara Temple Halebid (8).jpg|Hoisalešvaros šventyklos bareljefai


## Šaltiniai
Grihjasūtros

**Grihjasūtros** () – indiški tekstai, priskiriami vėlyvajam vediniam korpusui, aptariantys namuose atliekamas religines apeigas (*gr̥hya-*). Sukurtos panašiu laikotarpiu kaip dharmašastros ir šrautasūtros, t. y., tarp IV a. pr. m. e. ir IV a. m. e. Šiuose tekstuose sistemiškai nustatoma, kokius ritualus savo namuose turi atlikinėti arijai.

Grihjasūtrose daugiausia dėmesio skiriama iniciacinėms apeigoms – gimtuvėms, vestuvėms, vardynoms, brandos įšventinimams.

## Šaltiniai
Maokės kalnai

**Maokės kalnai** () – kalnų masyvas Naujosios Gvinėjos salos vakaruose, Indonezijoje ir Papua Naujojoje Gvinėjoje; Naujosios Gvinėjos centrinio kalnagūbrio dalis. Ilgis apie 700 km, aukštis iki 5030 m (aukščiausias Okeanijoje Džajos kalnas). Indonezijoje Maokės kalnai susideda iš 2 kalnagūbrių – Sudirmano (vakaruose) ir Džajavidžajos (rytuose). Papua Naujosios Gvinėjos pusėje iškilę Žvaigždžių kalnai.

Šlaituose auga drėgnieji atogrąžų ir kalnų rūko miškai, alpinės pievos; aukščiau kaip 4400 m plyti uolos, smailios viršūnės, sniegynai, nedideli ledynai. Dalis kalnagūbrio (su Džajos kalnu) ir pietinių priekalnių priklauso Lorenco nacionaliniam parkui.

## Šaltiniai
Vaigeo

**Vaigeo** () – sala Ramiajame vandenyne, prie Naujosios Gvinėjos salos šiaurės vakarinių krantų; priklauso Indonezijai, Pietvakarių Papua provincijai. Vaigeo sala patenka į Radža Ampato salyną. Dampiro sąsiauriu atskirta nuo Batantos salos ir Naujosios Gvinėjos.

Plotas 3155 km². Salos ilgis iš rytų į vakarus 110 km, plotis apie 50 km. Krantai (linijos ilgis 690 km) statūs, uolėti; pakrantėse yra koralų rifų. Daug įlankų. Paviršiaus didžiausias aukštis iki 958 m (Gungung Noko k.). Sala miškinga, auga drėgnieji atogrąžų miškai. Gyvena keletas endeminių paukščių, žuvų, driežų, drugių, krabų rūšių. Įsteigtas Vaigeo gamtos rezervatas.

Saloje gyvena apie 14 300 gyventojų (2010 m.). Didžiausias miestas – Vaisajus. Auginami sagai, kokosai. Žvejyba. Saloje vartojamos vietinės ambelų, majų ir biokų kalbos, taip pat Papua malajų kalba.

Pirmasis (1526–1527 m.) salą pasiekęs europietis buvo portugalų keliautojas Žoržė de Menezesas.


Waigeo view-1.jpg|Salos pakrantė
Waisai port.jpg|Vaisajaus uostas
INDON waigeo waifoidock.jpg|Salos gyventojai


## Šaltiniai
Biako salos

**Biako salos** () arba **Shauteno salos** (, ) – salynas Ramiajame vandenyne, šalia šiaurės vakarinių Naujosios Gvinėjos krantų, prie patekimo į Čenderavasiho įlanką. Priklauso Indonezijai, Papua provincijai. Pagrindinės trys salos – Numforas, Biakas, Supioris. Taip pat į salyną patenka keletas mažesnių salų – Numas, Ovi salynas.

Salas daugiausia dengia atogrąžų miškai. Biako salose gyvena ~107 paukščių rūšys, iš kurių 14 yra endeminės.

Salyne gyvena >130 tūkst. gyventojų; tai viena tankiausiai gyvenamų Irian Džajos vietų (ypač Biako ir Numforo salos). Pagrindinis miestas – Biakas (Biako saloje).

1526 m. salas pasiekė pirmasis europietis – portugalas Žoržė de Menezesas. Vėliau salynui prigijo jį 1615 m. tyrinėjusio olando Vilemo Shauteno vardas.

## Šaltiniai
Papua pusiasalis

**Papua pusiasalis** () – didelis pusiasalis Papua Naujosios Gvinėjos pietrytinėje dalyje, į pietryčius nuo Laės miesto. Tai labiausiai į rytus nutolusi Naujosios Gvinėjos aukštumų masyvo dalis. Aukščiausi kalnai – Viktorijos kalnas (4038 m) ir Saklingo kalnas (3676 m). Pietinėje pusiasalio dalyje įsikūrusi Papua Naujosios Gvinėjos sostinė – Port Morsbis.

Vyrauja žemumos pakrantėse ir kylantis iki kalnų reljefas toliau nuo kranto, atogrąžų ir subtropinės pakrančių upės, drėgnieji ir pelkėti miškai. Manoma, kad geomorfologiškai pusiasalis yra susidaręs Oveno Stenlio kalnagūbrio pagrindu.

## Šaltiniai
Alisson

**Alisonas Bekeris** (*Álisson Ramsés Becker*, g. 1992 m. spalio 2 d.) – Brazilijos futbolininkas, vartininkas. 

## Karjera
2018 m. persikėlė į „Liverpool“ (sandorio vertė – iki 72,5 mln. €).

## Rinktinė
Nuo 2015 m. futbolininkas žaidžia Brazilijos vyrų futbolo rinktinėje. 

## Laimėjimai
; Klubiniai
* UEFA Čempionų Lyga: 2018–2019 m. čempionas
* Europos Supertaurė: 2019 m. čempionas
* Premier League: 2019–2020 m. čempionas
; Brazilija
* Copa America: 2019 m. čempionas
; Asmeniniai
* FIFA metų vartininkas: 2019 m.

## Dalyvavimas čempionatuose

|}

## Išnašos

## Nuorodos
* 
* 
* 
* Profilis Soccerway svetainėje
Rough and Rowdy Ways

**Rough and Rowdy Ways** – trisdešimt devintasis amerikiečių atlikėjo ir dainų autoriaus Bob Dylan studijinis albumas, išleistas 2020 m. birželio 19 d. Tai – pirmasis atlikėjo albumas, kuriame skamba tik naujos dainos, per aštuonerius metus, nuo 2012 m. išleisto „Tempest“. Jam pristatyti išleisti tryis singlai: „Murder Most Foul“, „I Contain Multitudes“ ir „False Prophet“.

Albumas susilaukė didžiulio kritikų pripažinimo ir buvo komerciškai sėkmingas. Per pirmąją savaitę JAV parduota per 54 tūkstančiai kopijų ir jis debiutavo antrojoje „Billboard 200“ reitingo vietoje. „Rough and Rowdy Ways“ taip pat pasiekė aukštas daugelio kitų šalių reitingų vietas, tarp jų – ir pirmąją Jungtinėje Karalystėje, tampant devintuoju atlikėjo įrašu, pasiekusiu šią viršūnę.

## Dainų sąrašas
Visų dainų autorius Bob Dylan.

## Kūrybinė grupė

**Muzikantai**
* Charlie Sexton – gitara
* Bob Britt – gitara
* Donnie Herron – gitara, smuikas, akordeonas, mandolina
* Tony Garnier – bosinė gitara, akustinė bosinė gitara
* Matt Chamberlain – būgnai

**Papildomi muzikantai**
* Blake Mills – gitara, fisharmonija (2.1)
* Benmont Tench – vargonai (1.9, 2.1)
* Alan Pasqua – pianinas (2.1)
* Fiona Apple – pianinas (2.1)
* Tommy Rhodes

**Techninis personalas**
* Chris Shaw – garso inžinerija, garso suvedimas
* Joseph Lorge – garso inžinerijos pagalba
* Greg Calbi – garso dizainas

**Dizainas**
* Ian Berry – viršelio fotografija
* Josh Cheuse – albumo dizainas
* Andrea Orlandi – fotografijos

## Išnašos
Džajavidžajos kalnagūbris

**Džajavidžajos kalnagūbris** () – kalnagūbris Indonezijoje, Naujosios Gvinėjos salos vakaruose, Maokės kalnuose. Tęsiasi 370 km tarp Sudirmano kalnų ir Žvaigždžių kalnų rytuose, ties siena su Papua Naująja Gvinėja.

Aukščiausios viršūnės:
* Mandalos kalnas (4760 m)
* Trikoros kalnas (4730 m)
* Indenbergo kalnas (4673 m)
* Jamino kalnas (4535 m)
* Rytų Karstenso kalnas (4400 m)

Kalnų šlaituose yra ledynų, tačiau jie sparčiai traukiasi. Dalis kalnų saugoma Džajavidžajos gamtos draustinyje.

## Šaltiniai
Sudirmano kalnagūbris

**Sudirmano kalnagūbris** () arba **Nasau kalnagūbris** (, ) – kalnagūbris Indonezijoje, Naujosios Gvinėjos salos vakaruose; vakarinė Maokės kalnų dalis. Driekiasi 320 km, į vakarus nuo Džajavidžajos kalnų. Aukštis iki 4884 m (aukščiausias Okeanijoje Džajos kalnas). Kalnagūbris raukšlinis, jame galimai nėra žemesnių, nei 4000 m aukščio perėjų.

Dalis pietinių šlaitų patenka į Lorenco nacionalinį parką. Yra didelė Grasbergo aukso kasykla.

Kalnai pavadinti Indonezijos generolo, šalies didvyrio Sudirmano garbei.

## Šaltiniai
Biakas

**Biakas** () – sala Ramiajame vandenyne, netoli šiaurės vakarinių Naujosios Gvinėjos krantų, Biako (Shauteno) salyne. Priklauso Indonezijai, Papua provincijai, Biako–Numforo regencijai. Salos ilgis 72 km, plotis 37 km, užima 2455 km² plotą. Yra prie Čenderavasiho įlankos žiočių; šiaurės vakaruose jungiasi su Supiorio sala. Į pietryčius nuo Biako plyti Paidado salynas.

Sala kalnuota, aukštis iki 740 m. Paviršių dengia atogrąžų miškai, nemažai endeminių rūšių.

Biake 2020 m. gyveno 122 tūkst. gyventojų. Pagrindinis miestas – Biakas. Gyventojai daugiausia papuasai (plačiausiai vartojama biakų kalba). Verčiamasi žvejyba, žemės ūkiu. Biako miesto apylinkių pakrantėse išgaunama nafta. Yra oro uostas ir jūrų uostas. Biako sala – viena tankiausiai gyvenamų Irian Džajoje.

1526 m. Biaką pasiekė portugalų jūrininkas Žoržė de Menezesas ir pavadino Don Žoržės sala (). 1942–1944 m. salą buvo užėmę japonai.


Bindusi, East Biak, Biak Numfor Regency, Papua, Indonesia - panoramio.jpg|Rytinė Biako pakrantė
Raiyani Muharramah Snap mor-2290.jpg|Žvejai
Fishing boats on Biak.jpg|Žvejybiniai laivai Biake


## Šaltiniai
Viktoro Emanuelio kalnagūbris

**Viktoro Emanuelio kalnagūbris** () – kalnagūbris centrinėje Naujosios Gvinėjos salos dalyje, Papua Naujojoje Gvinėjoje, į rytus nuo Žvaigždžių kalnų; Naujosios Gvinėjos centrinio kalnagūbrio dalis. Raukšlinis kalnagūbris stačiais skardžiais kyla iš pietų ir pasiekia didesnį nei 3000 m aukštį (aukščiausia vieta – Vamtakino kalnas, 3658 m).

Kalnai sudaryti iš poringo kalkakmenio, todėl drėgmė neužsilaiko ir sunkiasi po žeme.

Kalnagūbrį Italijos karaliaus Viktoro Emanuelio II garbei pavadino Flajaus aukštupį 1875–1877 m. tyrinėjęs italų keliautojas Luidžis d’Albertisas.

## Šaltiniai
FK Babrungas (moterys)

**Futbolo klubas „Babrungas“** (arba ***Plungės „Babrungas“, FK „Babrungas“***) – Lietuvos futbolo klubas iš Plungės. Šis straipsnis apie klubo moterų ekipą, rungtyniaujančią Lietuvos futbolo čempionate.

## Istorija
2024 m. suburta moterų ekipa, rungtyniavusi Pirmoje lygoje. 2024 m. kovo 23 d. sužaidė pirmąsias rungtynes Pirmoje lygoje. Išvykoje patyrė triuškinantį pralaimėjimą prieš Šiaulių FA-SG ekipą. Varžovės nugalėjo rezultatu 7-1. Vienintelį įvartį plungiškėms pelnė Rugilė Kalkiūtė. 

2024 m. balandžio 2 d. komanda iškovojo pirmą pergalę, kai išvykoje rezultatu 2-1 nugalėjo Hegelmann B. Varžovės pirmavo 1-0, tačiau Emilija Grauslytė pelnė du įvarčius ir plungiškės iškovojo pergalę.

## Spalvinė gama

## Apranga
; Sportinės aprangos pokyčiai
* Namuose rungtyniavo tradicine apranga (geltona mėlyna).

## Sezonai
; Pastarųjų metų sezonai

## Žaidėjos
* 44	Karina Galdikaitė (G)
* 20	Aistė Jasaitė
* 15	Sandra Kleinaitė
* 18	Rugilė Kalkiūtė
* 12	Sigita Mačiulskienė
* 2	Vanesa Gaudutytė
* 10	Neila Dinevičiutė
* 3	Emilija Grauslytė (kapitonė)
* 4	Miglė Grauslytė
* 16	Natalija Vitkutė
* 6	Gabija Rozmaricaitė
* 13	Radvilė Paulikaitė
* 14	Armantė Kimtytė
* 7	Ema Montvydaitė
* 9	Urtė Omelytė
* 19	Melita Globytė
* 8	Emilija Stankevič

## Treneriai
*  Alvydas Mickevičius, nuo 2024 m.

## Rekordai
; Didžiausi pralaimėjimai
* 2024 m. kovo 23 d. I lygos rungtynėse rezultatu 1-7 patyrė triuškinantį pralaimėjimą rungtynėse prieš FA Šiauliai-ŠG.
; Didžiausios pergalės
* 2024 m. gegužės 10 d. I lygos rungtynės plungiškės rezultatu 23-0 sutriuškino MFK Šešupė.

## Taip pat skaikykite
* „Babrungas“ klubas

## Išnašos

## Nuorodos
* Oficiali klubo svetainė *(fkbabrungas.lt)*
* Facebook paskyra
* lietuvosfutbolas.lt
* Globalsportsarchive
Milno įlanka

**Milno įlanka** () – Ramiojo vandenyno įlanka ties pietrytiniais Naujosios Gvinėjos krantais, pačiame Papua pusiasalio gale (Papua Naujoji Gvinėja). Ilgis 50 km, plotis 6–8 km. Įteka Guminio upė. Šiauriniai krantai statūs, kalnuoti, pietiniai ir vakariniai derlingi, jose įveistos plantacijos.

Apie įlanką įsikūrusi Papua Naujosios Gvinėjos Milno Įlankos provincija. Pagrindinis pakrantės miestas – Alotau. Verčiamasi žvejyba (eksportui renkami jūrų agurkai).

1606 m. įlanką pasiekė Ispanijos keliautojas Luisas Vaesas de Toresas. 1873 m. britų kapitonas Džonas Morsbis įlanką pavadino admirolo Aleksandro Milno garbei. 1889–1899 m. Milno įlankos pakrantėse buvo kilusi aukso karštinė. II pasaulinio karo metais įlanką buvo užėmę japonai. 1942 m. rugpjūtį–rugsėjį čia įvyko Milno įlankos mūšis – japonai patyrė vieną pirmųjų rimtų pralaimėjimų amerikiečiams. Aplink įlanką amerikiečiai įkūrė keletą karinių oro bazių.

## Šaltiniai
Jude Bellingham

**Džudas Belingamas** (g. 2003 m. birželio 29 d. Stauerbridžas) – Anglijos futbolininkas, saugas. Atstovauja Real Madrid CF klubui.

## Karjera
Sėkmingai debiutavęs Madrido „Real“ komandoje, 2023 m. pelnė „Auksinio berniuko“ apdovanojimą, be to, išrinktas „La Liga“ sezono žaidėju. 

Su Madrido „Real“ Dž. Belingamas laimėjo „La Liga“ ir 2023–2024 m. UEFA čempionų lygą.

## Dalyvavimas čempionatuose

|}

## Išnašos

## Nuorodos
* 
*
Čenderavasiho įlanka

**Čenderavasiho įlanka** ( 'rojaus paukščio įlanka'), dar žinoma kaip **Sareros įlanka** (*Teluk Sarera*) arba **Gelvinko įlanka** () – Ramiojo vandenyno įlanka, įsiterpusi į šiaurės vakarinius Naujosios Gvinėjos krantus (Indonezija). Skiria pagrindinę salos dalį nuo Paukščio Galvos pusiasalio. Plotis ties žiotimis apie 450 km. Gylis iki 1627 m.

Pietinėse pakrantėse yra koralų rifų. Rytinis krantas žemas, vakarinis – horstinis. Ties išėjimu yra Japeno sala ir Biako salos (Biakas, Supioris ir kt.). Potvyniai kyla kas pusė paros, iki 2,5 m aukščio.

Pakrantėse gausu gyvenviečių (Nabirė, Manokvaris, Samabusa, Vasioras ir kt.).

## Šaltiniai
Paukščio Galvos pusiasalis

**Paukščio Galvos pusiasalis** (, ), dar žinomas kaip **Doberajaus pusiasalis** (*Semenanjung Doberai*) arba **Čendravasiho** (arba **Čenderavasiho**) **pusiasalis** (*Semenanjung Cendrawasih*) – pusiasalis Naujosios Gvinėjos salos šiaurės vakaruose. Ilgis ~350 km, plotis iki 200 km. Su pagrindine salos dalimi jungiasi 20 km pločio Paukščio Kaklo sąsmauka. Iš rytų pusiasalį skalauja Čenderavasiho įlanka, pietuose – Bintunio įlanka, skirianti nuo Bomberajaus pusiasalio. Vakaruose Dampiro sąsiauris skiria nuo Radža Ampato salų.

Šiaurinė ir rytinė pusiasalio dalys kalnuotos – iškilę Arfako ir Tamrau kalnai. Aukštis iki 2955 m (Arfako kalnas). Pietuose plyti žemumos. Veši drėgnieji atogrąžų miškai, pietuose daug kur supelkėję.

Verčiamasi atogrąžų žemdirbyste, yra naftos telkinių.

Paukščio Galvos pusiasalyje įsikūrusios dvi Indonezijos provincijos – Pietvakarių Papua ir Vakarų Papua. Pagrindiniai miestai: Sorongas, Manokvaris, Sausaporas, Bintunis.

## Šaltiniai
Naamanas

**Naamanas** () – Senojo Testamento personažas, Aramo karaliaus kariuomenės vadas. Aprašytas 2 Karalių knygos 5 skyriuje.

Pasakojama, kad Naamanas buvo labai vertinamas savo karaliaus, tačiau sirgo nepagydoma liga – raupsais. Jo namų tarnaitė, mergaitė, patekusi į Naamano namus kaip belaisvė iš Izraelio, kartą pasakė savo šeimininkei, kad jei šeimininkas nuvyktų į Samariją pas pranašą, ­šis išgydytų jo raupsus. Siekdamas išgyti, Naamanas iškeliavo į Izraelį, kur tuo metu veikė pranašas Eliziejus.

Naamanas tikėjosi, kad pranašas išeis pas jį, šauksis Dievo, tačiau Eliziejus per pasiuntinį tik perdavė nurodymą, kad Naamanas eitų ir septynis kartus nusimaudytų Jordano upėje; tuomet jo kūnas pasveiks ir jis būsiąs švarus. Naamanas supyko ir buvo pasiruošęs keliauti atgal į Damaską, tačiau tarnų įkalbėtas išmėgino pranašo pasiūlymą ir stebuklingai pagijo.

Nors Naamanas siūlė dosniai atsilyginti, Eliziejus visko atsisakė. Tuomet Naamanas paprašęs trupučio izraelitų žemės, kad galėtų ant jo pastatyti aukurą Izraelio Dievui.

Rabiniškojoje literatūroje minima, jog Naamanas buvo tas pats žmogus, kurio mūšyje prie Ramot-Gileado netyčia paleista strėlė mirtinai sužeidė karalių Ahabą (1 Karalių knygos 22, 34).

## Išnašos

## Nuorodos
* Pasakojimas apie Naamaną Biblijoje
MFA Bitės

**Merginų Futbolo Akademija „Bitės“** (arba **MFA „Bitės“**'') – Lietuvos futbolo klubas iš Vilniaus. Šis straipsnis apie klubo moterų ekipą, rungtyniaujančią Lietuvos futbolo čempionate.

## Istorija
2024 m. suburta moterų ekipa, rungtyniavusi Pirmoje lygoje. 2024 m. kovo 27 d. sužaidė pirmąsias rungtynes Pirmoje lygoje. Namuose patyrė triuškinantį pralaimėjimą prieš FC Hegelmann B ekipą. Varžovės nugalėjo rezultatu 5-1. Vienintelį įvartį „bitėms“ pelnė Ariana Lickūnaitė. Bitės pirmavo, tačiau prasileido net penkis įvarčius ir pralaimėjo.

2024 m. balandžio 13 d. komanda iškovojo pirmą pergalę, kai išvykoje rezultatu 5-1 nugalėjo MFK Vilkija. Agata Marija Kairytė pelnė net keturis įvarčius ir „bitės“ iškovojo pergalę.

## Spalvinė gama

## Apranga
; Sportinės aprangos pokyčiai
* Namuose rungtyniavo tradicine apranga .

## Sezonai
; Pastarųjų metų sezonai

## Žaidėjos
* Radvilė Rutkauskaitė (G)	1
* Juta Mazurevičiūtė	9
* Austėja Stirbytė	8
* Karina Zilberytė	36	
* Ariana Lickūnaitė	84
* Odrija Žakaitė	83	
* Aleksandra Samoilenko	56	
* Adriana Bystronovskaja	66	
* Agata Marija Kairytė	10	
* Saulė Mulevičiūtė (C)	17
* Goda Smailytė	44
* Smiltė Pacaula	95
* Milana Bliakevičiūtė	6	
* Elizabeth Aleksandra Dudko	19	
* Mila Aginskaitė	11

## Treneriai
*  Domas Paulauskas, nuo 2024 m.

## Rekordai
; Didžiausias pralaimėjimas
* 2024 m. kovo 27 d. rezultatu 1-5 nusileista Hegelmann B.
; Didžiausia pergalė
* 2024 m. balandžio 17 d. I lygos rungtynėse rezultatu 17-1 sutriuškino MFA Šešupė.

## Išnašos

## Nuorodos
* Oficiali klubo svetainė 
* Facebook paskyra
* lietuvosfutbolas.lt
* [ Globalsportsarchive]